หุ้นไทย15ม.ค.ปิดลด2.21จุด
หุ้นไทยวันที่ 15 ม.ค.ปิดที่ระดับ 1,422.86 จุด ลดลง 2.21 จุด มูลค่า 56,757.96 ล้านบาท
15 ม.ค. 2556

หุ้นไทยวันที่ 15 ม.ค.ปิดที่ระดับ 1,422.86 จุด ลดลง 2.21 จุด มูลค่า 56,757.96 ล้านบาท
ตลาดหุ้นไทยวันที่ 15 ม.ค. ปิดที่ระดับ 1,422.86 จุด ลดลง 2.21 จุด หรือ -0.16% มูลค่าการซื้อขาย 56,757.96 ล้าน โดยดัชนีหุ้นไทยแกว่งตัวในแดนบวก-ลบ ขยับขึ้นแตะจุดสูงสุดของวันที่ระดับ 1,432.21 จุด ส่วนดัชนีจุดต่ำสุดของวันอยู่ที่ 1,417.91 จุด
นายภาดล วรรณรัตน์ ผู้อำนวยการฝ่ายวิเคราะห์หลักทรัพย์ บล.เมย์แบงก์ กิมเอ็ง กล่าวว่า ตลาดหุ้นไทยในช่วงบ่ายนี้ปรับตัวลง โดยตลาดพยายามจะปรับตัวขึ้นไปแต่ก็ไม่สามารถผ่านแนว 1,430 จุดขึ้นไปได้ ซึ่งคาดว่าวันนี้นักลงทุนต่างชาติคงจะขายทำกำไรออกมาบ้าง จะเห็นได้ว่าหุ้นขนาดใหญ่อย่างหุ้นในกลุ่มปิโตรเคมีเริ่มโดนขายบ้างแล้ว ซึ่งมองว่าดัชนีฯแถว 1,420-1,430 จุด น่าจะเริ่มมีการขายทำกำไรกัน 
"วันนี้จะเห็นได้ว่าได้มีการเข้าไปเล่นเก็งหุ้นขนาดเล็กกันไป ซึ่งพวกนี้ก็ไม่ได้มีพื้นฐานหนุน ส่วนหุ้นในตลาดฯหลาย ๆ ตัวก็ได้เกือบเต็มมูลค่าของปี2556 แล้ว นี่ก็เป็นการส่งสัญญาณให้เห็นว่าตลาดฯกำลังจะปรับฐาน"นายภาดล กล่าว
ส่วนตลาดหุ้นอื่นในภูมิภาคเอเชียก็มีการแกว่งตัวทั้งในแดนบวก-ลบ ซึ่งปัจจัยเสี่ยงของตลาดฯยังเป็นเรื่องการแก้ปัญหา Fiscal Cliff ในสหรัฐฯที่ยังต้องติดตามดูต่อไป และเรื่องการขยายเพดานหนี้ของสหรัฐฯต้องรอดูว่าจะเป็นอย่างไรบ้าง 
ด้านปัจจัยในประเทศก็เป็นเรื่องของการประกาศผลประกอบการของกลุ่มแบงก์ ซึ่งเชื่อว่าผลที่ออกมาน่าจะ Inline กับที่คาดการณ์ไว้ หรืออาจจะต่ำกว่าที่ตลาดฯคาดไว้ เพราะไตรมาส 4 มักจะมีการตั้งสำรองฯกันค่อนข้างมาก
สำหรับแนวโน้มการลงทุนในวันพรุ่งนี้(16 ม.ค.)ตลาดยังคงจะแกว่งไซต์เวย์ในกรอบแคบ แต่ก็ควรจะรอดูทิศทางการลงทุนของต่างชาติในวันนี้อีกทีว่าขายออกมามากแค่ไหน พร้อมให้กรอบการแกว่งไว้ที่ 1,415-1,425 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          
BEAUTY มูลค่าการซื้อขาย 2,679.95 ล้านบาท ปิดที่  23.60 บาท เพิ่มขึ้น 2.90 บาทBLAND  มูลค่าการซื้อขาย 2,494.44 ล้านบาท ปิดที่   1.58 บาท เพิ่มขึ้น 0.07 บาท QH     มูลค่าการซื้อขาย 1,693.98 ล้านบาท ปิดที่   2.94 บาท เพิ่มขึ้น 0.18 บาท          PTT    มูลค่าการซื้อขาย 1,626.37 ล้านบาท ปิดที่ 335.00 บาท เพิ่มขึ้น 2.00 บาท          NMG    มูลค่าการซื้อขาย 1,503.39 ล้านบาท ปิดที่   2.58 บาท เพิ่มขึ้น 0.26 บาท